કલ્યાણપુર તાલુકાના રાણ ગામમાં લમધારિયા સીમમાં રહેતા કાળુભાઈ સાજણભાઈ મોવર નામના સત્યાવીસ વર્ષના ગઢવી યુવાન ગઈકાલે સાંજે ગામમાં આવેલી પાનની એક દુકાન પાસે હતા ત્યારે ત્યાં છરી, કુહાડા, પાઈપ, ધોકા જેવા ઘાતક હયિારો ધારણ કરી એક સ્કોર્પિયો મોટર તથા ત્રણ મોટરસાયકલમાં આ જ ગામના મનુ વરજાંગ સાખરા, હધુ વરજાંગ સાખરા, દાવા વરજાંગ સાખરા, ઈશ્વર ડાવા સાખરા, ભાવેશ ડાવા, હીરા ડાવા, ભોજા હધુ, વિરપાળ હધુ, ગોપાલ મનુ તથા ડેરાજ મનુ સાખરા નામના દસ શખ્સો ધસી આવ્યા હતા.